ET Euroopa Liidu Teataja C 225/54

Teade, millega muudetakse teadet kaitsemeetmeid käsitleva uurimise algatamise kohta seoses terasetoodete impordiga

(2018/C 225/07)

26. märtsil 2018 algatas komisjon kaitsemeetmeid käsitleva uurimise seoses terasetoodete impordiga (edaspidi „26. märtsi 2018. aasta teade“) (1). Hiljem juhiti komisjoni tähelepanu sellele, et kõnealuse uurimise alla kuuluvate toodete nimekirjast oli välja jäetud kaks terastoodete kategooriat.

Kahe kõnealuse terastoodete kategooria lisamine on vajalik, sest lisaks 26-le 26. märtsi 2018. aasta teatega hõlmatud tootekategooriale kohaldatakse ka nende suhtes praegu terastoodete suhtes võetavaid järelevalvemeetmeid (2). Komisjon on saanud nende kahe tootekategooria kohta piisavalt tõendeid, mis õigustaksid nende lisamist käimasoleva uurimise tootevalikusse, nii et 26. märtsi 2018. aasta teate muutmist peetakse vajalikuks. Täiendav teave on esitatud huvitatud isikutele tutvumiseks ettenähtud toimikusse lisatud märkuses.

Komisjonile praegu kättesaadavast teabest nähtub, et kahe tootekategooria lisamisega on käimasoleva kaitsemeetmeid käsitleva uurimise alla kuuluvate terastoodete impordi kogumaht aastatel 2013–2017 suurenenud 18,8 miljonilt tonnilt 30,6 miljonile tonnile. Import on kasvanud ka suhtarvudes, võrrelduna omamaise toodanguga.

Kaks täiendavat tootekategooriat tuleks seepärast lisada käimasoleva kaitsemeetmeid käsitleva uurimise tootevalikusse.

1. UURIMISALUSED TOOTED

Täiendavad tootekategooriad on legeerimata terasest ja muust legeerterasest külmviimistletud latid ja legeerimata terasest traat. Need tootekategooriad tuleks lisada käimasoleva kaitsemeetmeid käsitleva uurimise objektiks olevate toodete loetellu. CN-koodid, mille alla need tootekategooriad on praegu klassifitseeritud, on järgmised:

Tootenumber Tootekategooria CN-koodid 27 Legeerimata terasest ja muust legeerterasest külmviimistletud latid 7215 10 00 , 7215 50 11 , 7215 50 19 , 7215 50 80 , 7228 10 90 , 7228 20 99 , 7228 50 20 , 7228 50 40 , 7228 50 61 , 7228 50 69 , 7228 50 80 28 Legeerimata terasest traat 7217 10 10 , 7217 10 31 , 7217 10 39 , 7217 10 50 , 7217 10 90 , 7217 20 10 , 7217 20 30 , 7217 20 50 , 7217 20 90 , 7217 30 41 , 7217 30 49 , 7217 30 50 , 7217 30 90 , 7217 90 20 , 7217 90 50 , 7217 90 90

Need CN-koodid on esitatud üksnes teavitamise eesmärgil.

2. SELGITUS TEATAVATE TOOTEKATEGOORIATE JA CN-KOODIDE KOHTA

Kuigi 26. märtsi 2018. aasta teates on märgitud, et CN-koodid on esitatud ainult teavitamise eesmärgil, on uurimise käigus ilmnenud, et teatavaid CN-koode ei ole määratud või need on valesti määratud. Seetõttu tuleks nimetatud teate lisa sõnastada järgmiselt:

Tootenumber Tootekategooria CN-koodid 1 Legeerimata terasest ja muust legeerterasest kuumvaltsitud lehed ja ribad 7208 10 00 , 7208 25 00 , 7208 26 00 , 7208 27 00 , 7208 36 00 , 7208 37 00 , 7208 38 00 , 7208 39 00 , 7208 40 00 , 7208 52 10 , 7208 52 99 , 7208 53 10 , 7208 53 90 , 7208 54 00 , 7211 13 00 , 7211 14 00 , 7211 19 00 , 7212 60 00 , 7225 19 10 , 7225 30 10 , 7225 30 30 , 7225 30 90 , 7225 40 15 , 7225 40 90 , 7226 19 10 , 7226 91 20 , 7226 91 91 , 7226 91 99 4 Metalliga kaetud lehtteras 7210 20 00 , 7210 30 00 , 7210 41 00 , 7210 49 00 , 7210 61 00 , 7210 69 00 , 7210 90 80 , 7212 20 00 , 7212 30 00 , 7212 50 20 , 7212 50 30 , 7212 50 40 , 7212 50 61 , 7212 50 69 , 7212 50 90 , 7225 91 00 , 7225 92 00 , 7225 99 00 , 7226 99 10 , 7226 99 30 , 7226 99 70 7 Legeerimata terasest või muust legeerterasest kvartovaltsplaadid 7208 51 20 , 7208 51 91 , 7208 51 98 , 7208 52 91 , 7208 90 20 , 7208 90 80 , 7210 90 30 , 7225 40 12 , 7225 40 40 , 7225 40 60

3. MENETLUSEGA SEOTUD KÜSIMUSED

3.1. Kirjalikud esildised, küsimustiku vastused ja kirjavahetus

Uurimise seisukohast vajalike andmete saamiseks saadab komisjon küsimustikud samasuguste või otseselt konkureerivate toodete teadaolevatele tootjatele ja kõigile teadaolevatele kahe kõnealuse tootekategooria tootjate ühendustele liidus. Täidetud küsimustik tuleb saata komisjonile 21 päeva jooksul alates selle väljasaatmise kuupäevast.

Kõigil huvitatud isikutel, sealhulgas kahe kõnealuse tootekategooria eksportivad tootjad, importijad ja kasutajad ning nende ühendused, palutakse teha teatavaks oma seisukohad, esitada teave ja seda kinnitavad tõendid nende kahe tootekategooria kohta. Märkused selle kohta, kas kaks tootekategooriat tuleks käimasolevasse kaitsemeetmeid käsitlevasse uurimisse lisada, peaks komisjon saama seitsme päeva jooksul pärast käesoleva teate avaldamist Euroopa Liidu Teatajas. Muud vabas vormis märkused tuleks esitada 21 päeva jooksul pärast käesoleva teate avaldamist Euroopa Liidu Teatajas. Samuti võivad huvitatud isikud endast teatada ja paluda küsimustikku, võttes komisjoniga eelistatavalt e-posti teel ühendust nii kiiresti kui võimalik, kuid mitte hiljem kui 15 päeva jooksul pärast käesoleva teate avaldamist Euroopa Liidu Teatajas. Täidetud küsimustik tuleks esitada 21 päeva jooksul alates selle väljasaatmise kuupäevast.

Pärast kõnealust tähtaega esitatud seisukohad ja teave võidakse jätta arvesse võtmata.

3.2. Ärakuulamine

Euroopa Parlamendi ja nõukogu määruse (EL) 2015/478 (3) artikli 5 ja Euroopa Parlamendi ja nõukogu määruse (EL) 2015/755 (4) artikli 3 kohaselt võivad kõik huvitatud isikud taotleda komisjonilt ärakuulamist 21 päeva jooksul pärast käesoleva teate avaldamist Euroopa Liidu Teatajas.

3.3. Muud menetlusega seotud küsimused

Muud 26. märtsi 2018. aasta algatamisteate punktides 3.2, 4, 5, 6 ja 7 nimetatud menetlusega seotud küsimused jäävad endiselt uurimise alla.

(1) ELT C 111, 26.3.2018, lk 29.

(2) Komisjoni 28. aprilli 2016. aasta rakendusmäärus (EL) 2016/670, millega kehtestatakse liidu eelnev järelevalve teatavatest kolmandatest riikidest pärit teatavate raua- ja terasetoodete impordi üle (ELT L 115, 29.4.2016, lk 37).

(3) Euroopa Parlamendi ja nõukogu 11. märtsi 2015. aasta määrus (EL) 2015/478 impordi ühiste eeskirjade kohta (ELT L 83, 27.3.2015, lk 16).

(4) Euroopa Parlamendi ja nõukogu 29. aprilli 2015. aasta määrus (EL) 2015/755 teatavatest kolmandatest riikidest pärit impordi ühiste eeskirjade kohta (ELT L 123, 19.5.2015, lk 33).